19)

muutetaan 26 artikla seuraavasti: a) korvataan 1 kohdan c alakohta seuraavasti: ”c) 25 artiklan 1 kohdan a, b tai c alakohdassa tai 25 artiklan 4 a kohdassa tarkoitettu kolmannen maan viranomainen tai kansainvälinen järjestö.”; b) korvataan 2 kohta seuraavasti: ”2. Kun Europol saa henkilötietoja suoraan yksityisiltä osapuolilta, se voi käsitellä kyseisiä henkilötietoja 18 artiklan mukaisesti tämän artiklan 1 kohdan a alakohdassa tarkoitettujen asianomaisten kansallisten yksiköiden määrittämiseksi. Europol toimittaa asianomaisille kansallisille yksiköille viipymättä kyseiset henkilötiedot ja merkitykselliset tulokset, jotka on saatu lainkäyttövallan määrittämiseksi välttämättömästä kyseisten tietojen käsittelystä. Europol voi toimittaa 25 artiklan mukaisesti tämän artiklan 1 kohdan b ja c alakohdassa tarkoitetuille yhteyspisteille ja asianomaisille viranomaisille kyseiset henkilötiedot ja merkitykselliset tulokset, jotka on saatu lainkäyttövallan määrittämiseksi välttämättömästä kyseisten tietojen käsittelystä. Jos Europol ei voi määrittää yhtään asianomaista kansallista yksikköä tai on jo toimittanut asiaankuuluvat henkilötiedot kaikille määritetyille asianomaisille kansallisille yksiköille eikä ole mahdollista määrittää enempää asianomaisia kansallisia yksiköitä, se poistaa tiedot, ellei asianomainen kansallinen yksikkö, yhteyspiste tai viranomainen toimita henkilötietoja Europolille uudelleen 19 artiklan 1 kohdan mukaisesti neljän kuukauden kuluessa toimittamisesta tai siirrosta. Perusteet sen määrittämiseksi, onko asiaankuuluvan yksityisen osapuolen sijoittautumisjäsenvaltion kansallinen yksikkö asianomainen kansallinen yksikkö, vahvistetaan 18 artiklan 7 kohdassa tarkoitetuissa ohjeissa.”; c) lisätään kohta seuraavasti: ”2 a. Europolin yhteistyö yksityisten osapuolten kanssa ei saa olla päällekkäistä jäsenvaltioiden rahanpesun selvittelykeskusten toiminnan kanssa eikä häiritä sitä, eikä se saa koskea tietoja, jotka on toimitettava rahanpesun selvittelykeskuksille direktiivin (EU) 2015/849 soveltamiseksi.”; d) korvataan 4 kohta seuraavasti: ”4. Jos Europol saa henkilötietoja kolmanteen maahan sijoittuneelta yksityiseltä osapuolelta, Europol toimittaa kyseiset tiedot ja kyseisiä tietoja koskevan analyysinsa ja tarkistuksensa tulokset ainoastaan jäsenvaltiolle tai asianomaiselle 25 artiklan 1 kohdan a, b tai c alakohdassa tai 25 artiklan 4 a kohdassa tarkoitetulle kolmannelle maalle. Europol voi siirtää tämän kohdan ensimmäisessä alakohdassa tarkoitetut tulokset asianomaiseen kolmanteen maahan 25 artiklan 5 tai 6 kohdan nojalla, sanotun kuitenkaan rajoittamatta tämän kohdan ensimmäisen alakohdan soveltamista.”; e) korvataan 5 ja 6 kohta seuraavasti: ”5. Europol ei saa toimittaa tai siirtää henkilötietoja yksityisille osapuolille, paitsi seuraavissa tapauksissa ja edellyttäen, että tällainen toimittaminen tai siirtäminen on ehdottoman välttämätöntä ja oikeussuhteista, mikä on arvioitava tapauskohtaisesti: a) tietojen toimittaminen tai siirtäminen on epäilemättä rekisteröidyn edun mukaista; b) tietojen toimittaminen tai siirtäminen on ehdottoman välttämätöntä Europolin tavoitteisiin kuuluvan rikoksen, kuten terroriteon, välittömän tekemisen estämiseksi; c) julkisista lähteistä saatavien henkilötietojen toimittaminen tai siirtäminen on ehdottoman välttämätöntä 4 artiklan 1 kohdan m alakohdassa tarkoitetun tehtävän suorittamiseksi ja seuraavat edellytykset täyttyvät: i) toimittaminen tai siirtäminen koskee yksittäistä erityistapausta; ii) asianomaisten rekisteröityjen perusoikeudet ja -vapaudet eivät syrjäytä yleistä etua, jonka vuoksi kyseisten henkilötietojen toimittaminen tai siirtäminen on asianomaisessa tapauksessa tarpeen; tai d) toimittaminen tai siirtäminen on ehdottoman välttämätöntä, jotta Europol voi ilmoittaa kyseiselle yksityiselle osapuolelle, että saadut tiedot eivät ole riittäviä, jotta Europol voisi määrittää asianomaiset kansalliset yksiköt, ja seuraavat edellytykset täyttyvät: i) toimittaminen tai siirtäminen tapahtuu sen jälkeen, kun henkilötiedot on saatu suoraan yksityiseltä osapuolelta 2 kohdan mukaisesti; ii) puuttuvilla tiedoilla, joihin Europol voi viitata sen ilmoituksessa, on selkeä yhteys kyseisen yksityisen osapuolen aiemmin välittämiin tietoihin; iii) puuttuvat tiedot, joihin Europol voi viitata sen ilmoituksessa, rajataan tiukasti siihen, mikä on tarpeen, jotta Europol voi määrittää asianomaiset kansalliset yksiköt. Tämän kohdan ensimmäisessä alakohdassa tarkoitettuun toimittamiseen tai siirtämiseen sovelletaan 19 artiklan 2 tai 3 kohdan nojalla mahdollisesti ilmoitettuja rajoituksia eikä se rajoita 67 artiklan soveltamista. 6. Tämän artiklan 5 kohdan a, b ja d alakohta huomioon ottaen, jos asianomainen yksityinen osapuoli ei ole sijoittautunut unioniin tai 25 artiklan 1 kohdan a, b tai c alakohdassa tai 25 artiklan 4 a kohdassa tarkoitettuun kolmanteen maahan, pääjohtaja antaa luvan siirtoon ainoastaan, jos siirto on a) tarpeen asianomaisen rekisteröidyn tai toisen henkilön elintärkeiden etujen suojaamiseksi; b) tarpeen asianomaisen rekisteröidyn oikeutettujen etujen turvaamiseksi; c) välttämätön jäsenvaltion tai kolmannen maan yleiseen turvallisuuteen kohdistuvan välittömän ja vakavan uhan ehkäisemiseksi; d) tarpeen yksittäisissä tapauksissa Europolin tavoitteisiin kuuluvan tietyn rikoksen torjuntaa, tutkintaa, selvittämistä tai siihen liittyviä syytetoimia varten; tai e) tarpeen yksittäisissä tapauksissa sellaisten oikeusvaateiden laatimiseksi, esittämiseksi tai puolustamiseksi, jotka liittyvät Europolin tavoitteisiin kuuluvan tietyn rikoksen torjuntaan, selvittämiseen, tutkintaan tai siihen liittyviin syytetoimiin. Henkilötietoja ei siirretä, jos pääjohtaja katsoo, että asianomaisen rekisteröidyn perusoikeudet ja -vapaudet syrjäyttävät yleisen edun, jonka vuoksi tämän kohdan ensimmäisen alakohdan d ja e alakohdassa tarkoitettu siirto on tarpeen.”: f) lisätään kohdat seuraavasti: ”6 a. Tämän artiklan 5 ja 6 kohdan mukaiset henkilötietojen siirrot tai toimitukset eivät saa olla järjestelmällisiä, laajamittaisia tai rakenteellisia, sanotun kuitenkaan rajoittamatta 5 kohdan a, c ja d alakohdan ja unionin muiden säädösten soveltamista. 6 b. Europol voi pyytää jäsenvaltioita hankkimaan kansallisen lainsäädäntönsä mukaisesti kansallisten yksiköidensä välityksellä henkilötietoja yksityisiltä osapuolilta, jotka ovat sijoittautuneet niiden alueelle tai joilla on siellä laillinen edustaja, kyseisten tietojen välittämiseksi Europolille. Tällaisissa pyynnöissä on oltava perustelut ja niiden on oltava mahdollisimman yksilöityjä. Tällaisten henkilötietojen on oltava mahdollisimman vähäisessä määrin arkaluonteisia, ja ne on rajattava tarkasti siihen, mikä on välttämätöntä ja oikeasuhteista, jotta Europol voi määrittää asianomaiset kansalliset yksiköt. Jäsenvaltioiden on varmistettava, että niiden toimivaltaiset viranomaiset voivat kansallisen lainsäädäntönsä mukaan käsitellä ensimmäisessä alakohdassa tarkoitetut pyynnöt toimittaakseen Europolille tiedot, jotka tämä tarvitsee asianomaisten kansallisten yksiköiden määrittämiseksi, riippumatta siitä, mikä on jäsenvaltioiden lainkäyttövalta yksittäisessä rikoksessa. 6 c. Jäsenvaltioiden toimivaltaisten viranomaisten ja yksityisten osapuolten välisessä tietojenvaihdossa voidaan käyttää Europolin infrastruktuuria kyseisten jäsenvaltioiden kansallisen lainsäädännön mukaisesti. Kyseiset tietojenvaihdot voivat koskea myös rikoksia, jotka eivät kuulu Europolin tavoitteisiin. Jos jäsenvaltiot käyttävät Europollin infrastruktuuria henkilötietojen vaihtoon rikoksista, jotka kuuluvat Europolin tavoitteisiin, ne voivat antaa Europolille pääsyn tällaisiin tietoihin. Jos jäsenvaltiot käyttävät Europolin infrastruktuuria henkilötietojen vaihtoon Europolin tavoitteisiin kuulumattomista rikoksista, Europolilla ei ole pääsyä kyseisiin tietoihin, ja sitä on pidettävä ”henkilötietojen käsittelijänä” asetuksen (EU) 2018/1725 87 artiklan mukaisesti. Europol arvioi turvallisuusriskit, jotka aiheutuvat infrastruktuurinsa yksityisten osapuolten käytön sallimisesta, ja toteuttaa tarvittaessa asianmukaisia ehkäiseviä ja lieventäviä toimenpiteitä.”; g) kumotaan 9 ja 10 kohta; h) lisätään kohta seuraavasti: ”11. Europol laatii hallintoneuvostolle vuosikertomuksen yksityisten osapuolten kanssa 26, 26 a ja 26 b artiklan nojalla vaihdetuista henkilötiedoista hallintoneuvoston asettamien määrällisten ja laadullisten arviointiperusteiden pohjalta. Vuosikertomukseen on sisällyttävä täsmällisiä esimerkkejä, joista käy ilmi, miksi Europolin pyynnöt tämän artiklan 6 b kohdan nojalla ovat olleet tarpeen sen tavoitteiden saavuttamiseksi ja sen tehtävien suorittamiseksi. Vuosikertomuksessa on otettava huomioon pidättymistä ja luottamuksellisuutta koskevat velvollisuudet, ja esimerkit on henkilötietojen osalta anonymisoitava. Vuosikertomus toimitetaan Euroopan parlamentille, neuvostolle, komissiolle ja kansallisille parlamenteille.”;